《风》
宋代·刘克庄

风于天地间，惟桂尤其雄。
将由岩窍多，或是地形穹。
不知起何处，但觉来无穷。
浮埃晦白昼，奇响激半空。
一怒动旬浃，小亦数日中。
城堞凛欲压，况此半亩宫。
尝闻古至人，御气犹轻鸿。
刘季晚可怜，击筑悲沛丰。
我老断恐怖，眡身等枯蓬。
飘掷付大块，奚必分西东。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。